ଟ୍ରାଜୋଡନ
ଟ୍ରାଜୋଡନ (ଇଂରାଜୀ ଭାଷାରେ Trazodone) ଏକ ଔଷଧ ଯାହା ଅନେକ ନାମରେ ପୃଥିବୀରେ ବିକ୍ରୟ ହୁଏ, ଓ ଏହା ଏକ ଅବସାଦରୋଧୀ ଔଷଧ (antidepressant) । ପ୍ରମୁଖ ଅବସାଦ ବେମାରୀ, ଉଦ୍‌ବେଗ ଅବ୍ୟବସ୍ଥା ଓ ଅନ୍ୟାନ୍ୟ ଔଷଧ ସ‌ହିତ ଆଲକୋହୋଲ ଡିପେଣ୍ଡେନ୍ସ (alcohol dependence) ରୋଗମାନଙ୍କର ଚିକିତ୍ସାରେ ଏହି ଔଷଧ ଦିଆଯାଏ । ପାଟିରେ ଏ ଔଷଧ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ବେହୋସ ଅନୁଭବ, ବାନ୍ତି ଓ ମୁଣ୍ଡବିନ୍ଧା ହୁଏ । 
ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଆତ୍ମହତ୍ୟା, ପ୍ରକଟିତ ବାଇପୋଲାର ଡିଜଅଡର, ଅନିୟମିତ ହୃଦ୍‌ଗତି (irregular heart rate) ଓ ପ୍ରାୟାପିଜ୍ମ ଇତ୍ୟାଦି ଦେଖାଯାଏ । ଗର୍ଭାବସ୍ଥା ବା ସ୍ତନ୍ୟପାନ କରେଇବା ସମୟରେ ଏହାର ପ୍ରତିକ୍ରିୟା ଅସ୍ପଷ୍ଟ ଅଛି । ଏହା ସେରୋଟୋନିନ ଆଣ୍ଟାଗୋନିସ୍ଟ ଓ ରିଅପଟେକ ଇନ‌ହିବିଟର (serotonin antagonist and reuptake inhibitor)/ SARI) ଶ୍ରେଣୀର ଫିନାଇଲପିପେରାଜିନ  (phenylpiperazine) ଯୌଗିକ ପଦାର୍ଥ ।  ଏହାର ଏକ ପ୍ରଶାନ୍ତି କରଣ ପ୍ରଭାବ ମଧ୍ୟ ଅଛି ।
 

ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ରରେ ସନ ୧୯୮୧ରେ ଟ୍ରାଜୋଡନ ସ୍ୱୀକୃତ ହୋଇଥିଲା ।  ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ସଂଯୁକ୍ତ ରାଷ୍ଟ୍ରରେ ସନ ୨୦୧୫ରେ ଏହାର ଏକ ମାସର ଔଷଧ ଖର୍ଚ୍ଚ ପ୍ରାୟ ୨୧.୨୩ ପାଉଣ୍ଡ ଥିଲା ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ସନ ୨୦୧୮ରେ ୪.୫୩ ଆମେରିକୀୟ ଡଲାର ଥିଲା । ସନ ୨୦୧୪ରେ ଏହି ଔଷଧର ୨୬ ନିୟୁତ ପ୍ରେସକ୍ରିପସନ ଆସିଥିଲା ।

ଆଧାର

ବାହ୍ୟ ଲିଙ୍କ
 U.S. National Library of Medicine: Drug Information Portal – Trazodone

ଔଷଧ